ZÁPISNICA č. 2/2016

z pracovného rokovania Komisie sociálnych vecí a bývania, ktoré sa konalo dňa 15. marca 2016 

Prítomní: podľa prezenčnej listiny

Program:
1.	Otvorenie

2.	Materiály na rokovanie MR a MZ
2.1	Informácia o činnosti oddelenia sociálnych služieb Miestneho úradu Bratislava-Nové Mesto a Detských jaslí za rok 2015
2.2	Návrh VZN mestskej časti Bratislava-Nové Mesto č...../2016, ktorým sa vydáva Trhový poriadok príležitostných trhov v nákupno-zábavnom centre POLUS CITY CENTER v Bratislave 
2.3	Návrh VZN mestskej časti Bratislva-Nové Mesto č...../2016, ktorým sa vydáva Trhový poriadok v tržnici OC FreshMarket, Rožňavská 1A, Bratislava
3.	Prerokovanie materiálov z oddelenia výstavby, investícii a správy majetku, referátu správy bytových a nebytových priestorov
4.	Prerokovanie žiadostí o poskytnutie jednorazových finančných výpomocí
5.	Rôzne
5.1	Informácia o finančnom hospodárení sociálneho zariadenia Detské jasle na Robotníckej ul. č. 11, Bratislava v roku 2015 
5.2	Návrh Vecného plánu zasadnutí Miestnej rady a Miestneho zastupiteľstva mestskej časti Bratislava-Nové Mesto na rok 2016 – per rollam

K bodu 1 – Otvorenie
Rokovanie komisie otvoril a viedol predseda komisie Peter Ágoston. Navrhol presunúť bod 2.1 na čas po príchode 
Ing. Šebejovej, s čím prítomní členovia súhlasili.  
	
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	
 
K bodu 2 - Materiály na rokovanie MR
2.1.	Návrh VZN mestskej časti Bratislav-Nové Mesto č..../2016, ktorým sa vydáva Trhový poriadok príležitostných trhov v nákupno-zábavnom centre POLUS CITY CENTER v Bratislava.
Ing. Kutarňová informovala komisiu o predloženom návrhu a súhlasných stanoviskách orgánov potravinového dozoru, ktoré ešte neboli do materiálu zapracované. Komisia prerokovala predložený materiál a svoje stanovisko vyjadrila hlasovaním.

Hlasovanie:	PRÍTOMNÍ:	5	
	ZA:		3	
	PROTI:	0	
	ZDRŽAL SA:	2	

2.2.	Návrh VZN mestskej časti Bratislav-Nové Mesto č..../2016, ktorým sa vydáva Trhový poriadok v tržnici OC FreschMarket, Rožňavská 1A, Bratislava
Ing. Kutarňová informovala komisiu ako v bode 2.1. Komisia prerokovala predmetný návrh s nasledovným hlasovaním:

Hlasovanie:	PRÍTOMNÍ:	5	
	ZA:		3	
	PROTI:	0	
	ZDRŽAL SA:	2	

2.3.	Informácia o činnosti oddelenia sociálnych služieb Miestneho úradu Bratislava-Nové Mesto a Detských jaslí za rok 2015
Mgr. Iveta Marčíková  informovala komisiu o činnosti oddelenia v členení : opatrovateľská služba,
posudková činnosť, činnosť denných centier, komunitné centrum, poskytovanie jednorazových finančných výpomocí, poskytovanie pomoci v sociálnej výdajni, sociálno-právna ochrana a nová činnosť, ktorá prešla na oddelenie v septembri 2015- sociálne pohreby ako aj Detské jasle. 
1 / Ing. Gašpierik a p. Agoston kriticky hodnotili spôsob odovzdávania jednorazovej finančnej výpomoci novonarodeným deťom a navrhli zmeniť poskytovanie príspevku finančnou formou. Ing. Šebejová navrhla striedanie poslancov pri odovzdávaní.
2/ Ďalej členovia komisie hodnotili poskytovanie stravovania v denných centrách aj formou donášky opatrovateľskou službou. Ing. Šebejová navrhla vykonať prieskum spokojnosti s poskytovanou stravou, ktorú mestská časť zabezpečuje od firmy Gerdos a. s. na Športovej ul. Kriticky hodnotila systém, kde si stravníci nemôžu vybrať z viacerých jedál. Mgr. Marčíková vysvetlila komisii spôsob poskytovania stravovania dôchodcom v našej mestskej časti, kde sa strava rozváža z vývarovne na Športovej ul. do denných centier a tam sa len vydáva. Výber z viacerých jedál aj diétnych bol seniorom ponúknutý formou chladenej stravy so zárukou 5 dní, dodávanej priamo z vývarovne aj v sobotu a v nedeľu. O túto formu však neprejavili záujem. Informovala komisiu o vykonanom prieskume dotazníkovou formou, ktorý ukázal, že obyvatelia, ktorým sa strava poskytuje sú s dodávanou stravou a jej formou spokojní. Komisia požiadala oddelenie sociálnych služieb aby zistilo, aká zmluva je s firmou Gerdos a. s. uzatvorená.  
3/ Členovia komisie poukázali na potrebu zariadenia pobytovej formy, ktoré mestská časť nemá. Na otázku porovnania zariadení s inými mestskými časťami, vedúca oddelenia Mgr. Marčíková reagovala, že všetky zariadenia sú uverejnené na webových stránkach mestských častí. 
4/ Ing. Gašpierik požiadal Mgr. Nováka, vedúceho oddelenia školstva miestneho úradu, o vyčíslenie doplatkov rodičov v materskej škole v členení :
a) doplatok rodičov – paušál :  3 - ročné dieťa,  4 - ročné dieťa
b) príplatok – príborné 
c) doplatok za obedy 

Komisia prerokovala predložený materiál a tento vzala na vedomie. 
Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 3   Prerokovanie materiálov z oddelenia výstavby, investícii a  správy majetku, referátu správy bytových a nebytových priestorov
	Na rokovanie komisie boli predložené tieto materiály :
1. Zoznam voľných nájomných bytov 
2. Zoznam žiadosti zaradených do zoznamu žiadateľov o poskytnutie nájomného bytu k 15. 03. 2016 
3. Žiadosť o predĺženie nájomnej zmluvy na dobu neurčitú – T. Z., Bojnická 19/24 
4. Žiadosť o výmenu bytu – B. Z., Bojnická č. 25/38
5. Žiadosť p. D. B.,  zo dňa 18. 06. 2014 o prevod bytu č. 25 na Račianskej č. 91 do osobného 
		vlastníctva. 
6. Žiadosť o prevod bytu – Š. P., Bojnická č. 23, byt č. 6 – výhradný nájomca
7. Prehľad neplatičov 2/2016 – byty bývajúci
8. Prehľad neplatičov 2/2016 – byty nebývajúci

3. 3. Z. T., Bojnická č. 19/24– žiada o predĺženie nájmu k bytu na dobu neurčitú. Nájomnú 
zmluvu má uzatvorenú do 01. 05. 2016. Komisia prerokovala žiadosť menovaného a odporučila predĺžiť
nájom menovanému na 2 roky s notárskou zápisnicou.
Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0
	
3. 4. Z. B., Bojnická č. 25/384 - žiada výmenu obecného bytu za väčší. Komisia 
prerokovala predloženú žiadosť a vzhľadom na platné zásady neodporučila požadovanú výmenu.
Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0
	
3. 5. B. D., Račianska č. 91, byt č. 25 – menovaný požiadal o prevod bytu do osobného  vlastníctva dňa 18. 06. 2014. Komisia prerokovala predloženú žiadosť a na základe informácií podaných Mgr. Petríkovou odporučila prevod bytu schváliť.
Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	
3. 6. Š. P., Bojnická č. 23, byt č. 6 - požiadal o prevod bytu len na jeho osobu, aby bol výhradný 
nájomca. Jeho bývala manželka sa po rozvode vydala a z bytu sa odsťahovala. Komisia prerokovala 
uvedenú žiadosť a túto skutočnosť vzala na vedomie.
3. 7 Zoznam neplatičov 2/2016 – byty bývajúci 
3. 8 Zoznam neplatičov 2/2016 – byty nebývajúci 
Komisia prerokovala predložené zoznamy a požiadala oddelenie výstavby, investícií a správy majetku, referát správy bytových a nebytových priestorov, aby naďalej dôsledne sledoval a riešil nedoplatky jednotlivých nájomníkov a navrhla nevymožiteľné pohľadávky odpísať. 

K bodu 4 Prerokovanie žiadostí o poskytnutie jednorazových finančných výpomocí
4.1.	B. H., Bratislava-Nové Mesto - žiada o poskytnutie finančnej výpomoci na úhradu zvýšených výdavkov na štúdium dcéry a ošatenie. Komisia po prerokovaní žiadosti odporučila poskytnúť 170,- €.
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

4.2.	Mgr. Š. B. M., Belehradská 5, podľa OP - žiada o poskytnutie JFV do priznania a vyplatenia dávky v hmotnej núdzi. Komisia prerokovala žiadosť menovanej a odporučila poskytnúť  100,- €.
Hlasovanie:	PRÍTOMNÍ:	5	
	ZA 100,- € :	5	
	ZA 150,- € :	0	
	PROTI:	0	
	ZDRŽAL SA:	0	

4.3.	Mgr. R. V., Bratislava-Nové Mesto – za menovaného žiada o poskytnutie JFV sociálna pracovníčka UN L. Dérera, Limbová 5, Mgr. Viera Veselá, na úhradu za lieky a nákup osobných potrieb. Komisia prerokovala predloženú žiadosť a odporučila  priznať 100,- €. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

4.4.	K. A., Bratislava-Nové Mesto – žiada o poskytnutie jednorazovej finančnej výpomoci na preklenutie finančnej tiesne na úhradu liekov a osobných potrieb. Komisia prerokovala žiadosť menovaného a odporučila  poskytnúť 100,- €. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

4.5.	L. R., Bratislava-Nové Mesto – žiada o poskytnutie jednorazovej finančnej výpomoci na stravu, lieky a ošatenie. Komisia prerokovala predmetnú žiadosť a odporučila  poskytnúť 150,- €. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

4.6.	R. M., Bratislava-Nové Mesto – žiada o poskytnutie jednorazovej finančnej výpomoci na preklenutie finančnej tiesne do priznania a vyplatenia dávky v hmotnej núdzi. Komisia prerokovala žiadosť menovaného a odporučila  poskytnúť 100,- €. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

4.7.	K. T., Legionárska 23, Bratislava – žiada o poskytnutie jednorazovej finančnej výpomoci na zakúpenie obuvi, ošatenia a úhradu za lieky. Komisia prerokovala žiadosť menovaného a odporučila  priznať 100,- €. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

4.8.	F. P, Ľubochnianska 4, Bratislava – žiada o poskytnutie jednorazovej finančnej výpomoci na úhradu nákladov na domácnosť a preklenutie finančnej tiesne do priznania a vyplatenia dávky v hmotnej núdzi. Komisia prerokovala žiadosť p. Frištáka a odporučila  poskytnúť 100,- €. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 5 – Rôzne
5.1	Informácia o finančnom hospodárení sociálneho zariadenia Detské jasle na Robotníckej ul. č. 11, 
	Bratislava v roku 2015 – prerokované v bode č. 2.3
5.2	Návrh Vecného plánu zasadnutí Miestnej rady a Miestneho zastupiteľstva mestskej časti Bratislava-
	Nové Mesto na rok 2016 – per rollam 
	Členovia komisie prerokovali materiál poslaný elektronickou formou a zo zúčastnených 7-mi vyjadrili 
	súhlasné stanovisko a jeden bol proti prijatiu s pripomienkou: Niektoré body jednania nemajú predkladateľov 
	(podpora krasokorčuľovania), iné majú nelogických (Mgr. Mikuš - Plán pristavenia kontajnerov), niektoré
sa opakujú s nelogickým dátumom (kriminalita) a v nelogickom poradí (najprv MZ, potom MR - činnosť 
programovej rady). V materiáli Vecný plán zasadnutí MR a MZ pre rok 2016 nie je ani zmienka o príprave 
a spracovaní PHSR 2016-2020.
Hlasovanie:	PRÍTOMNÍ:	8	
	ZA:		7	
	PROTI:	1	
	ZDRŽAL SA:	0	

    5.3	Predseda komisie poďakoval prítomným za účasť a aktivitu na rokovaní. Nasledujúce rokovanie bude 
	dňa19.04.2016.

Peter Ágoston v. r.	
predseda komisie SVaB	
Vladislava Janovičová v. r.	
zapisovateľka komisie SVaB